[{"text_idx": "#000005", "text": "Ja\u0308a\u0308tmevaba ro\u0303ivato\u0308o\u0308stust kampaaniaga ei tee, vajalik on va\u0308a\u0308rtuspakkumise muutmine"}, {"text_idx": "#000006", "text": "Hinnanguliselt 73 protsenti kasutatud tekstiilist kas po\u0303letatakse vo\u0303i ladestatakse pru\u0308gima\u0308gedele. Autor/allikas: michael-wright/Creative Commons"}, {"text_idx": "#000007", "text": "Taanis uurisid teadlased u\u0308he Skandinaavia moebra\u0308ndi ponnistusi ro\u0303ivaste tagastussu\u0308steemi elluviimisel ning ja\u0308reldasid, et u\u0308leminek ja\u0308a\u0308tmevabale a\u0308rimudelile eeldab kampaania asemel kogu va\u0308a\u0308rtuspakkumise muutmist, tarbijate rolli u\u0308mbermo\u0303testamist ning uute partnerlussuhete loomist."}, {"text_idx": "#000008", "text": "Ro\u0303ivaste tagastamisvo\u0303imaluse pakkumine lo\u0303petati peale kolmeaastast katsetamist. Tarbijad ei toonud riideid tagasi \u2013 pooled eelistasid nende andmist heategevusorganisatsioonidele ja veerand vastajatest leidis, et see oli liiga ebamugav."}, {"text_idx": "#000009", "text": "Projekti ka\u0308ivitamisele kaasa aidanud ja seda uurinud Eesti teadlase Kerli Kant Hvassi so\u0303nul on moebra\u0308ndid ku\u0308ll eksperdid uute ro\u0303ivaste mu\u0308u\u0308gis, kuid kasutatud ro\u0303ivastega tegelemisel siirduvad nad teistsugusele turule, kus toimetamiseks napib kompetentsi ja kogemust. Sellegipoolest oli projekt ja la\u0308biviidud uuring va\u0308a\u0308rtuslik sissevaade ringmajanduse praktilisele juurutamisele, mis to\u0303i va\u0308lja olulised o\u0303ppetunnid."}, {"text_idx": "#000012", "text": "Tarbijad tahavad ko\u0303igepealt teada, miks ro\u0303ivaste tagasitoomine neile kasulik on ning teada saada, mis juhtub pa\u0308rast nende ro\u0303ivastega. Na\u0308iteks anonu\u0308u\u0308msed kogumiskastid seeto\u0303ttu poodides ei toiminud."}, {"text_idx": "#000013", "text": "Kasutatud ro\u0303ivaste tagastamine poodidele on moebra\u0308ndidel u\u0308ks enamlevinud ringmajanduse praktikaid. Tihti kasutatakse tarbijate meelitamiseks mo\u0303nda rahalist motiveerijat, na\u0308iteks allahindlust ja\u0308rgmiselt tootelt. Uuritud ettevo\u0303te pakkus klientidele sooduskupongi iga tagastatud kotita\u0308ie riiete eest, mida sai lunastada ja\u0308rgmisel ostul. Selline skeem aga ei motiveerinud na\u0308iteks nooremaid mehi, kes ka\u0308ivad poodides harvemini."}, {"text_idx": "#000014", "text": "Kui kupongi lunastamine lu\u0308kkub liiga kaugusse tulevikku, muudab see tema va\u0308a\u0308rtuse tu\u0308hiseks. Tagastusskeemid on tihti seotud uute toodete turundustegevusega, kuid peaks keskenduma toote elutsu\u0308klile, sealhulgas informeerima tarbijaid ro\u0303ivaste taaskasutuse ja u\u0308mberto\u0308o\u0308tluse va\u0308a\u0308rtusest."}, {"text_idx": "#000015", "text": "Kant Hvassi so\u0303nul keskendub traditsiooniline ro\u0303ivabra\u0308ndi a\u0308rimudel peamiselt va\u0308a\u0308rtuse loomisele ja pakkumisele uute toodete mu\u0308u\u0308gil, kuhu tihti ringmajanduslikud mudelid nagu na\u0308iteks ro\u0303ivaste tagasivo\u0303tmine pole sisse integreeritud. Samas on moebra\u0308ndidel vo\u0303imalus tarbijaid otsekontakti to\u0303ttu mo\u0303jutada, koolitada ja suunata juba ostmise faasis \"ringlevalt\" mo\u0303tlema."}, {"text_idx": "#000019", "text": "Ro\u0303ivato\u0308o\u0308stusel on globaalselt ma\u0308rkimisva\u0308a\u0308rne roll ressursside kasutamises, keskkonna ja sotsiaalsete mo\u0303jude tekitamises. Enamus ta\u0308napa\u0308eva ro\u0303ivasto\u0308o\u0308stust toimib lineaarmajanduslikult, kus suur osa toodangust lo\u0303petab pru\u0308gima\u0308gedel. Kiirmood suurendab riiete tarbimist ja su\u0308vendab a\u0308raviskamise trendi veelgi."}, {"text_idx": "#000020", "text": "Kerli Kant Hvassi so\u0303nul on u\u0308ha suurenev kogus tarbija ja\u0308rgset tekstiilija\u0308a\u0308tmeid u\u0308ks suurimatest ringmajanduse va\u0308ljakutsetest moemaailmas. Hinnanguliselt 73 protsenti kasutatud tekstiilist kas po\u0303letatakse vo\u0303i ladestatakse pru\u0308gima\u0308gedele. Ringmajanduses idee on ressursside liikumine ringselt, kus toote eluea lo\u0303ppedes leiab see taas kasutust kas uue toote vo\u0303i materjalina."}, {"text_idx": "#000024", "text": "Kiirmoekultuse to\u0303ttu lo\u0303petab Eesti pru\u0308gikastides tonnide viisi ro\u0303ivaid"}, {"text_idx": "#000025", "text": "Tekstiilija\u0308a\u0308tmete ringmajandamine no\u0303uab praegusest to\u0303husamat tehnoloogiat"}, {"text_idx": "#000052", "text": "Hu\u0308vasti, suveaeg! Miks seda nu\u0308u\u0308d tarvis oligi?"}, {"text_idx": "#000058", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}]